Návrh Rozhodnutie Spoločného Výboru ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie /* SEK/2006/0503 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 24.4.2006 SEK(2006) 503 v konečnom znení Návrh ROZHODNUTIE SPOLOČNÉHO VÝBORU ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie - (predložený Komisiou) DÔVODOVÁ SPRÁVA 1. Protokol 31 k Dohode o EHP obsahuje osobitné ustanovenia o spolupráci Spoločenstva so štátmi EZVO, ktoré sú členmi EHP, v oblasti mimo štyroch slobôd. 2. Cieľom pripojeného návrhu rozhodnutia Spoločného výboru EHS je upraviť protokol 31 s cieľom rozšíriť spoluprácu v oblasti informačných služieb a bezpečnosti informačných systémov. Ustanovuje rámec spolupráce a stanovuje podmienky účasti štátov EZVO, ktoré sú členmi EHP, na programoch a činnostiach Spoločenstva v tejto oblasti, a týka sa: 32005 D 2133: rozhodnutia Európskeho parlamentu a Rady č. 2113/2005/ES zo 14. decembra 2005, ktorým sa mení a dopĺňa rozhodnutie č. 2256/2003/ES na účely predĺženia programu na rozširovanie správnej praxe a monitorovanie zavádzania informačných a komunikačných technológií (IKT) na rok 2006. Rozširuje viacročný program (pôvodne prijatý na obdobie 2003 – 2005) na monitorovanie akčného plánu eEurópa 2005, na rozširovanie správnej praxe a zlepšenie bezpečnosti siete a informácií (MODINIS), v ktorom sa už zúčastňujú štáty EZVO, ktoré sú členmi EHP, na rok 2006. 3. Článok 1 ods. 3 písm. b) nariadenia Rady (ES) č. 2894/94 o opatreniach na implementáciu Dohody o EHP predpokladá, že Rada na základe návrhu Komisie ustanoví stanovisko Spoločenstva pre takéto rozhodnutia. 4. Návrh rozhodnutia Spoločného výboru EHP sa predkladá na schválenie Radou. Následne Komisia pri najbližšej možnej príležitosti predloží stanovisko Spoločenstva v rámci Spoločného výboru EHP. Návrh ROZHODNUTIE SPOLOČNÉHO VÝBORU ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98, keďže: (1) Protokol 31 k dohode bol zmenený a doplnený rozhodnutím Spoločného výboru EHP č. … z ...[1]. (2) Je vhodné rozšíriť spoluprácu zmluvných strán dohody s cieľom začleniť rozhodnutie Európskeho parlamentu a Rady č. 2113/2005/ES zo 14. decembra 2005, ktorým sa mení a dopĺňa rozhodnutie č. 2256/2003/ES na účely predĺženia programu na rozširovanie správnej praxe a monitorovanie zavádzania informačných a komunikačných technológií (IKT) na rok 2006[2]. (3) Protokol 31 k dohode by sa preto mal zmeniť a doplniť, aby sa táto rozšírená spolupráca mohla uskutočňovať 1. januára 2006, ROZHODOL TAKTO: Článok 1 Do deviatej zarážky článku 2 ods. 5 (rozhodnutie Európskeho parlamentu a Rady č. 2256/2003/ES) protokolu 31 k dohode sa dopĺňa táto podzarážka: „- 32005 D 2133 : rozhodnutie Európskeho parlamentu a Rady č. 2113/2005/ES zo 14. decembra 2005 (Ú. v. EÚ L 344, 27.12.2005, s. 34).“ Článok 2 Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody *. Uplatňuje sa od 1. januára 2006. Článok 3 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie. V Bruseli Za Spoločný výbor EHP predseda tajomníci Spoločného výboru EHP [1] Ú. v. EÚ L ... [2] Ú. v. EÚ L 344, 27.12.2005, s. 34. * [Sú uvedené ústavné požiadavky.] [Nie sú uvedené žiadne ústavné požiadavky.]